Diari Oficial de la Generalitat Valenciana


Sumari del DOGV 1539, del 10-05-1991 (1991/821060)

RESOLUCIÓ de 26 de març de 1991, de la Universitat d'Alacant, per la qual es convoquen a concurs places de Cossos Docents Universitaris.
----------------------------------------------------------------------------------------------------------------------------------------

### Dades del document

Número de DOGV
:   1539

Data del DOGV
:   10-05-1991

Secció del DOGV
:   AUTORITATS I PERSONAL

Número del document
:   1991/821060


Data del document
:   26-03-1991

Organisme emissor
:   Universitat d'Alacant

Tipus de document
:   Resolució

RESOLUCIO de 26 de març de 1991, de la Universitat d'Alacant per la qual es convoquen a concurs places de Cossos Docents Universitaris.  
En compliment del que disposa l'Estatut d'aquesta Universitat per Decret 107/1985, de 22 de juliol (Diari Oficial de la Generalitat Valenciana de 26 de setembre) i d'acord amb el que disposa l'article 38,2 de la Llei 11/1983, de 25 d'agost, i l'article 2.4 del Reial Decret 1888/1984, de 26 de setembre,  
Aquest rectorat acorda convocar a concurs les places que es relacionen a l'annex i d'aquesta resolució, d'acord amb les bases següents:  
Primera. Aquests concursos es regiran pel que disposa la Llei Orgànica 11/1983, de 25 d'agost (Butlletí Oficial de l?Estat, d?1 de setembre); Reial Decret 1888/1984, de 26 de setembre (Butlletí Oficial de l?Estat, de 26 d'octubre); Reial Decret 1427/1986 de 13 de juny, (Butlletí Oficial de l?Estat, d'11 de juliol); Ordre de 28 de desembre de 1984 (BOE de 16 de gener de 1985) i el que no preveu per la legislació general de funcionaris civils de l?Estat.  
Segona. Per ser admesos als esmentats concursos, les persones aspirants hauran de complir els requisits següents:  
a) Ser espanyol.  
b) Tenir complits divuit anys i no haver-ne complit seixanta-cinc.  
c) No haver estat separat, mitjançant expedient disciplinari, del servei de l?Estat o de l'Administració Autonòmica, Institucional o Local, ni estar inhabilitat per a l?exercici de les funcions públiques.  
d) No patir cap malaltia, ni estar limitat físicament o psíquicament de manera incompatible amb l?execució de les funcions corresponents a professor d'Universitat.  
Tercera. Els aspirants, a més, hauran de complir les condicions acadèmiques específiques que s'assenyalen a continuació:  
a) Per a concursar a les places de catedràtic d'Universitat s'ha d'estar en possessió del Títol de Doctor i complir les condicions assenyalades en l'article 4, apartat 1, lletra c del Reial Decret 1888/1984 de 26 de setembre.  
b) Per a concursar a les places de professor titular d'Universitat s'ha d'estar en possessió del Títol de Doctor i complir les condicions assenyalades en l'article 37, apartat 4 de la Llei 11/1983 de 25 d'agost.  
c) Per a concursar a les places de catedràtic d'escola universitària s'ha d'estar en possessió del Títol de Doctor.  
d) Per a concursar a les places de professor titular d'escola universitària s'ha d'estar en possessió del Títol de Llicenciat, d'Arquitecte o d'Enginyer.  
Quarta. Aquells qui desitgen participar en el concurs remetran la sol·licitud corresponent al Rector de la Universitat d'Alacant, mitjançant qualsevol dels procediments establerts en la Llei de Procediment Administratiu, en el termini de vint dies hàbils comptadors a partir de l?endemà de la publicació d'aquesta convocatòria en el Butlletí Oficial de l?Estat. Ho presentaran amb una instància segons el model normalitzat (publicat en l'annex II de la Resolució de 18 d'abril de 1985, de la Secretaria d'Estat per a Universitats i Investigació dins el Butlletí Oficial de l?Estat núm. 102, de 29 d'abril de 1985), degudament emplenada, junt amb els altres documents que acrediten el compliment dels requisits per a participar-hi. D'acord amb l'article 5é, 1 del Reial Decret 1427/1986, la concurrència dels requisits esmentats haurà d'estar referida sempre a una data anterior a l'acabament del termini fixat per a sol·licitar la participació en el concurs.  
Els aspirants hauran de justificar l?ingrés en la Caixa d'Estalvis Provincial d'Alacant, clau SICA 6723.173.1 oficina universitat núm. 0098.617.034262-1 docent, de la quantitat de 1.500 PTA en concepte de drets (400 PTA. per la formació d'expedient i 1.100 PTA per drets d'examen) i hi adjuntaran, la referència del número del concurs.  
Cinquena. Acabat el termini de presentació de sol·licituds el Rector de la Universitat, per qualsevol dels procediments establerts en la Llei de Procediment Administratiu, remetrà a tots els aspirants la relació completa d'admesos i exclosos, amb indicació de les causes d'exclusió. Contra aquesta resolució, una vegada aprovada la llista de persones admeses i excloses, els interessats podran presentar reclamació davant el Rector en el termini de quinze dies hàbils, comptadors des de l?endemà de la notificació d'aquesta. Resoltes les possibles reclamacions l?esmentada relació adquirirà la condició definitiva.  
Sisena. El President de la Comissió, dintre del termini habilitat reglamentàriament per a la constitució, dictarà una resolució que haurà de ser notificada a totes les persones interessades amb una antelació mínima de quinze dies naturals respecte la data de l'acte per al qual són citades; i es convocarà a:  
a) Tots els membres titulars de la comissió i, en el seu cas, als suplents necessaris per a efectuar l'acte de constitució d'aquesta.  
b) Totes les persones aspirants admeses al concurs, per a realitzar l'acte de presentació dels concursants i s'assenyalarà el dia, l'hora i el lloc de realització de l'acte.  
Setena. En l'acte de presentació, les persones concursants lliuraran al president de la comissió la documentació assenyalada en els articles 9 i 10 del Reial Decret 1888/1984, de 26 de setembre, modificats pel Reial Decret 1427/1986, de 13 de juny, en cada cas segons es tracte de concurs o de concurs de mèrits.  
Vuitena. Les persones candidates per a la provisió de les places hauran de presentar en la Secretaria General de la Universitat els documents que tot seguit s'indiquen, en el termini de quinze dies hàbils comptadores a partir del dia en què acabe l'actuació de la comissió, i per qualsevol dels mitjans assenyalats en l'article 66 de la Llei de Procediment Administratiu.  
a) Fotocòpia del document nacional d'identitat.  
b) Certificat mèdic oficial de no patir cap malaltia, defecte físic o psíquic per al desenvolupament de les funcions corresponents a Professor de la Universitat, certificat emés per la Direcció Provincial o Conselleria, segons procedesca, que tinguen competències en matèria de sanitat.  
c) Declaració de no haver estat separat de l'Administració de l'Estat, Institucional o Local, ni tampoc de les Administracions de les Comunitats Autònomes, en virtut d'expedient disciplinari i de no trobar-se inhabilitat per a l'exercici de la Funció Pública.  
Aquelles persones que tingueren la condició de funcionaris públics de carrera estaran exempts de justificar aquests documents i requisits i hauran de presentar certificat, del Ministeri o Organisme del qual depenen, acreditativa de la seua condició de funcionaris i de totes les circumstàncies que consten en el seu full de serveis.  
Alacant a 26 de març de 1991.   
El Rector en Funcions:   
Francisco Ruíz Bevia.  
ANEXO I  
Concurso Nº: 215  
Tipo de concurso: Concurso  
Nº de plazas: Una  
Cuerpo al que pertenece la plaza: Profesor Titular de Escuela Universitaria (A-536)  
Area de conocimiento: Filología Inglesa  
Departamento: Filología Inglesa  
Actividades a realizar: Docencia de inglés en 1 y 2 curso de la Facultad de Filosofía y Letras.  
Dedicación: Parcial de 6 horas.  
Concurso Nº: 216  
Tipo de concurso: Concurso  
Nº de plazas: Una  
Cuerpo al que pertenece la plaza: Profesor Titular de Universidad (A-545)  
Area de conocimiento: Historia e Instituciones económicas.  
Departamento: Análisis económico aplicado.  
Actividades a realizar: Docencia e investigación en Historia económica.  
Concurso Nº: 217  
Tipo de concurso: Concurso  
Nº de plazas: Una  
Cuerpo al que pertenece la plaza: Profesor Titular de Escuela Universitaria (A-454)  
Area de conocimiento: Química Orgánica.  
Departamento: Química Orgánica.  
Actividades a realizar: Docencia en Química orgánica, Primer Ciclo de la Facultad de Ciencias.